שוויטרס היה ידוע בקולאז'ים המורכבים מפיסות אשפת נייר שמצא, חלקי עץ מעובדים וחפצים אחרים הנושאים אופי אישי. את האסמבלאז' ראה שוויטרס כעקרון פעולה עיקרי אותו הוא כינה 'מרץ' (Merz). השם, על פי שוויטרס, לקוח מקרע נייר ועליו האותיות מתוך שמו של ה"קומרצבנק" (Commerzbank), בנק גרמני גדול.
עבודתו המונומנטלית של שוויטרס הייתה ה"מרצבאו" (Merzbau). זו הייתה סביבת אסמבלאז' גדולה אשר הוקמה בביתו של שוויטרס בהנובר והתפרסה על כל ביתו. הסביבה הורכבה מחלקי עץ, קרטון וכדומה, אשר יצרו סביבה בהשפעת האמנות המופשטת והקוביסטית. סביבה זו עוצבה מחדש ועודכנה על ידי שוויטרס בהתאם להתפתחותו הסגנונית. על אף המראה המופשט של העבודה, הקדיש שוויטרס פינות שונות בה עבור נושאים ואנשים שונים. מרכזה של העבודה היה עץ מפוסל אשר כונה בשם "עמוד הייסורים הארוטיים" ("Säule des erotischen Elends"). בנוסף לכך הוכשרו פינות וגומחות בעבודה לאמנים כגון האנס ארפ, להאנה הוך, ל"מערת הרוצחים", "מערת אהבה" ועוד.
ביתו של שוויטרס על עבודת המרצבאו שבו נהרסו בהתקפה אווירית במלחמת העולם השנייה. שוויטרס עצמו, נמלט בשנת 1937 לנורווגיה, שם בנה מחדש את העבודה בעיר אוסלו. בשנת 1945 נסע לאנגליה ובנה בה את עבודת המרצבאו בשלישית, לאחר שביתו בעיר אוסלו נשרף.
השנה הלועזית
רודולף שוורץ
רודולף שוורץ (Rudolf Schwarz; 29 באפריל 1905 - 30 בינואר 1994) היה מנצח יהודי אוסטרי.
קורות חיים.
שוורץ נולד למשפחה יהודית בווינה. החל ללמוד מוזיקה בגיל 6. הוא למד אצל המלחינים הנס גאל וריכרד שטראוס, והופיע לראשונה בניצוח בדיסלדורף שבגרמניה בשנת 1924.
בהיותו יהודי, פוטר בשל יהדותו בשנת 1933, לאחר עליית הנאצים לשלטון. הוא נכלא ולבסוף נשלח למחנה הריכוז ברגן-בלזן בשנת 1943. עם תום מלחמת העולם השנייה היגר לאנגליה, שם ניצח על התזמורת הסימפונית של בורנמות', על התזמורת הסימפונית של ברמינגהאם ועל תזמורת רשות השידור הבריטית.
נפטר בלונדון בשנת 1994, בגיל 88.
קשר קואורדינטיבי
קשר קואורדינטיבי הוא קשר כימי ממשפחת הקשרים הקוולנטיים.
קשר קוארדינטיבי נוצר בשני מצבים:
המכנה המשותף לשני המקרים, המבדיל אותם מקשר קוולנטי רגיל, הוא שזוג האלקטרונים היוצר קשר נתרם על ידי אטום אחד בלבד. מכיוון שקשר זה אינו שונה בתכונותיו מקשר קוולנטי רגיל, הרי שהמינוח הוא טרמינולוגי בעיקרו.
התרכובת שיכולה לקבל זוג אלקטרונים ליצירת קשר קואורדינטיבי היא חומצת לואיס, והתרכובת שתורמת את זוג האלקטרונים לקשר הקואורדינטיבי היא בסיס לואיס.
תזמורת בורנמאות
יוסי אבוקסיס
יוסף (יוסי) אבוקסיס (נולד ב-10 בספטמבר 1970) הוא כדורגלן עבר ישראלי, ומאמן בית"ר ירושלים. אבוקסיס נחשב לאחד הקשרים האחוריים הטובים ששיחקו בישראל ונכלל בהיכל התהילה של הכדורגל הישראלי.
קריירת משחק.
אבוקסיס נולד בבת ים לעזר וחנה אבקסיס, שעלו ממרוקו ב-1963. בצעירותו שיחק אבוקסיס במחלקת הנוער של הפועל תל אביב, ובעונת 1987/1988 עבר לקבוצת הבוגרים. באותה שנה זכתה הקבוצה באליפות, ואבוקסיס הוחתם ל-5 שנים הבאות. בעונה שלאחר מכן ירדה הקבוצה לראשונה בתולדותיה לליגת המשנה, בה כבש את שער הבכורה שלו במדי הפועל תל אביב, במחזור ה-29 מול מכבי פתח תקווה. שבוע לאחר מכן, במחזור האחרון של עונת 1989/1990, כבש אבוקסיס את השער האחרון בניצחון 6–0 על מכבי רמת עמידר, שהבטיח את חזרתה של הפועל תל אביב לליגה הבכירה. בשלוש השנים הבאות כבש 11 שערים בליגה הבכירה ולאחר שתם חוזהו שוחרר מהקבוצה.
בעונת 1993/1994 שיחק בבני יהודה תל אביב. שנה לאחר מכן שיחק בהפועל צפרירים חולון, ושנה אחר כך עבר לבית"ר ירושלים. שיחק בבית"ר מעונת 1995/1996 עד 2000/2001, ובתקופה הזו בית"ר זכתה בשתי אליפויות ובגביע טוטו אחד. בעונת 1997/1998 היה מהשחקנים המשמעותיים ביותר בקבוצה שזכתה באליפות שנייה ברציפות, ונבחר לכדורגלן העונה בישראל. בתחילת עונת 1999/2000 חתם אבוקסיס במכבי תל אביב ואף הצהיר שהוא כבר מחכה לנצח בדרבי, אך בעקבות מחאות של אוהדי בית"ר, שילם יו"ר בית"ר משה דדש פיצויים למכבי על התרת חוזה ואבוקסיס חזר לבית"ר.
בעונת 2001/2002 חזר לשחק בהפועל תל אביב, דבר שעורר כעס אצל אוהדי בית"ר ירושלים (ראו היריבות בין בית"ר ירושלים לבין הפועל תל אביב). אבוקסיס זכה באותה עונה בגביע הטוטו עם הפועל תל אביב, והיה שותף להישג השיא של המועדון בגביע אופ"א, כשהקבוצה נעצרה רק ברבע הגמר. אבוקסיס בישל את שני השערים שכבש החלוץ סרגיי קלשצ'נקו במהלך הקמפיין, השער השני בניצחון 2–0 על צ'לסי באצטדיון בלומפילד, ושער הניצחון (1–0) מול מילאן, במשחק שנערך בקפריסין.
בתחילת עונת 2003/2004 עבר יחד עם אסי דומב למועדון ספורט אשדוד שבנתה באותו קיץ קבוצת כוכבים שכללה גם את חיים רביבו, אילן בכר ואלון חזן. הקבוצה נכשלה ואבוקסיס, שהתקשה להתאקלם באשדוד, חזר עוד באותה עונה להפועל תל אביב.
בעונת 2004/2005 מונה גיל לנדאו למאמן קבוצת הפועל תל אביב. לנדאו שילב שחקנים צעירים כמו עידן סרור ומסאי דגו על חשבונו של אבוקסיס הפצוע. לנדאו טוען כי בתגובה לכך חתר אבוקסיס תחתיו, ולטענתו הביא בסופו של דבר לפיטוריו של לנדאו במחזור השמיני.
בדצמבר 2006, במשחק של הפועל תל אביב נגד בית"ר ירושלים באצטדיון בלומפילד, לאחר שריקת פנדל לזכות הפועל תל אביב, נזרק מהיציע שבו ישבו אוהדי הפועל רימון הלם, במטרה לפגוע בשמעון גרשון. הרימון נחת סמוך לנקודת ה-11, בה הניח באותו הרגע אבוקסיס את הכדור, ופצע אותו קלות ברגלו.
אבוקסיס זכה עם הפועל בשני גביעים רצופים, ב-2006 וב-2007. בעונתו האחרונה בקבוצה כשחקן פעיל, 2006/2007, שימש אבוקסיס כקפטן הפועל תל אביב. ב-16 במאי 2007, במשחקו האחרון בקבוצה, כבש את השער הראשון בדרך לניצחון 3–0 בדרבי מול מכבי תל אביב, במסגרת המחזור האחרון של ליגת העל.
בסך הכל הופיע אבוקסיס ב-465 משחקים בליגה הבכירה, והוא מדורג במקום השלישי בטבלת מלך המבשלים של הליגה בכל הזמנים, עם 95 בישולים. אבוקסיס ספג 12 כרטיסים אדומים במהלך הקריירה, והחזיק בשיא הכרטיסים הצהובים בליגה, עם 124 כרטיסים צהובים שנשלפו לחובתו, עד ששיאו נשבר בשנת 2017 על ידי חאלד חלאילה.
נבחרת ישראל.
אבוקסיס ערך את הופעת הבכורה שלו בנבחרת ישראל ב-14 באוגוסט 1996, במשחק ידידות מול נבחרת רומניה. אבוקסיס שיחק במדי הנבחרת במוקדמות מונדיאל 1998, מוקדמות יורו 2000, מוקדמות מונדיאל 2002 ואת משחקו האחרון בנבחרת ערך ב-11 באוקטובר 2003 מול נבחרת צרפת בפריז, במסגרת מוקדמות יורו 2004. בסך הכל רשם 35 הופעות במדים הלאומיים, בהן כבש שלושה שערים.
קריירת אימון.
לקראת עונת 2007/2008, עם מינויו של גיא לוזון למאמן הפועל תל אביב, פרש אבוקסיס ממשחק פעיל, ומונה לסקאוט הקבוצה.
ב-5 בדצמבר 2007, עם מינויו של אלי גוטמן כמחליף ללוזון, מונה אבוקסיס לתפקיד עוזר המאמן. כעוזרו של גוטמן זכה עם הקבוצה בדאבל בשנת 2010, ובגביע נוסף בשנת 2011. בעונת 2010/2011 נעדר גוטמן למספר שבועות בעקבות אירוע לב, ואבוקסיס שימש כמאמן הראשי של הקבוצה.
ב-12 ביוני 2008, בעודו משמש כעוזר המאמן של הפועל תל אביב, חזר אבוקסיס גם לשחק, כשהצטרף לקבוצת האוהדים מכבי קביליו יפו מליגה ג'. אבוקסיס זכה עם הקבוצה בגביע המדינה לליגה ג' מחוז ת"א ועלה עם הקבוצה לליגה ב' מהמקום ראשון. בעונה שלאחר מכן היה אבוקסיס שותף גם לעלייתה של הקבוצה לליגה א'.
ביוני 2011 עזב את הפועל תל אביב, וחתם על חוזה לאמן את בני יהודה תל אביב לעונה אחת, ובכך הפך למאמן ראשי בפעם הראשונה, ובתום עונת 2011/2012 הוביל את הקבוצה למקום השלישי בטבלה
באפריל 2012 מונה אבוקסיס לעוזר מאמן נבחרת ישראל לצידו של מאמן הנבחרת אלי גוטמן.
ב-27 בספטמבר 2012 מונה אבוקסיס, במקביל לתפקידו בנבחרת, למאמן הפועל תל אביב. ב-16 בפברואר 2013 פוטר מתפקידו לאחר רצף של חמישה משחקים ללא ניצחון.
ב-22 בדצמבר 2013 חזר אבוקסיס לבני יהודה, לאחר שהקבוצה נקלעה לתחתית הטבלה, וחתם על חוזה כמאמן לעונה וחצי, אך לא הצליח להציל את המועדון מירידה לליגה הלאומית. בעונת 2014/2015 הוביל את הקבוצה למקום הראשון בליגה הלאומית, ולאחר שהעפיל עמה בחזרה לליגת העל חתם על חוזה לעונה נוספת במועדון. ב-8 בדצמבר 2015 פוטר מתפקידו לאחר נתק בינו לבין הבעלים משה דמאיו, וכעבור שבועיים מונה למאמן בני סכנין לאחר פיטוריו של אלי כהן. אבוקסיס הוביל את הקבוצה לחצי גמר גביע המדינה ולמקום החמישי בטבלת הליגה. בעונת 2016/2017 סיימה הקבוצה שוב במקום החמישי, ובסופה סיים אבוקסיס את חוזהו והחליט לעזוב את המועדון.
ב-8 במאי 2017 חזר לקבוצתו הקודמת וחתם לשנתיים בבני יהודה. בעונת 2017/2018 הוביל את בני יהודה לפלייאוף העליון, ובתום העונה חתם על חוזה חדש לחמש שנים במועדון. בעונת 2018/2019 הוביל את הקבוצה שוב לפלייאוף העליון, וכן זכה עמה בגביע המדינה, לאחר שבחצי הגמר הדיחה את האלופה מכבי תל אביב, ובמשחק הגמר ניצחה את מכבי נתניה.
ב-8 בינואר 2020 עזב אבוקסיס את בני יהודה ומונה למאמן הפועל באר שבע. ב-30 בינואר 2021 התפטר במפתיע מאימון באר שבע, עקב חוסר הערכה של הבעלים כלפיו לטענתו. כבר למחרת, ב-31 בינואר חזר לקדנציה רביעית בבני יהודה תל אביב בה חתם לארבע וחצי שנים.
ב-3 בפברואר 2022 עזב אבוקסיס את בני יהודה ומונה למאמן בית"ר ירושלים, באמצע עונת 2021/2022, אז הצליח אבוקסיס לשפר את מצבה של הקבוצה ולייצבה, במיוחד בשלב הפלייאוף, אז הצליחה לנצח את רוב יריבותיה לתחתית ונשארה בליגה.
גביע טוטו
נורה ג'ונס